Siitä onkin jo tovi, mutta täällä ollaan taas.
Näin on, murut. Somehaasteista suurin on palannut.
Pelaajat lähtevät mukaan Circleen joko sellaisinaan tai huijareina.
He tutustuvat, chattaavat, taktikoivat, juonivat ja flirttaavat tiensä huipulle -
armottomassa suosituimmuuskisassa voittaakseen 100 000 dollaria.
Pelissä ei ole pakko olla nero, mutta tällä kaudella älykkyyttä lisätään hiukan.
Ensimmäistä kertaa pelin historiassa -
pelissä on mukana todellinen huijari eli tekoälybotti.
Nyt turvavyöt kiinni.
Olen Michelle Buteau, ja tämä on Circle: USA.
Mikäs tämä uusi talo on? Aivan, olemme siirtyneet Atlantaan.
Peli on kuitenkin ennallaan. Turha siis odottaa etelän vieraanvaraisuutta.
Tiedossa on tuttua draamaa, vaikuttajia,
estoja ja enemmän huijareita kuin roskapostisuodattimessa.
Älä rentoudu liiaksi, sillä luvassa on isoja käänteitä.
Tutustutaanpa ensimmäiseen pelaajaan.
Voi luoja, Deucey!
Oi, saako Circle taas pikkuhauvan?
Menoksi!
Ihan älytöntä!
Hitto, tällaistako täällä on? Aloitetaan!
Circle, olen saapunut!
Minä olen Kyle. Olen 31-vuotias.
Asun Floridassa Miamissa ja olen ylpeä koirafaija.
Tämä on pojuni Deuce.
Meitsi taas on ammattikoripalloilija.
Olenko kilpailuhenkinen? Kuulkaa, pelaan ammatikseni.
Vihaan häviämistä enemmän kuin rakastan voittamista. Edes mummini ei saa armoa.
Tässä on koripallosi!
Mitä sille tehdään? Tässä pallosi.
Juttu on niin, että en aio kertoa ammatistani kellekään.
En kaipaa sitä stigmaa.
En ole ökyrikas enkä myöskään pelimies ihmissuhteissa.
Olen pelannut ulkomailla kahdeksan vuotta. Voin kertoa, että se ei ole helppoa.
Minä lähden Circleen koripallovalmentajana.
ILMOITUS!
"Ilmoitus!" Hitto, saamme ilmoituksen.
"Tervetuloa Circleen."
"Luo profiilisi." No niin, nyt sitä mennään.
Tehdään tämä yhdessä. Ammatiksi otan koripallovalmentajan.
Lukitaan se.
Suhdestatus taas... Voi hyvänen aika.
Menin naimisiin viime vuoden heinäkuussa. Terveiset Jackielle. Rakastan sinua.
Meistä oli viisainta, että tulen peliin sinkkuna.
En halunnut sulkea yhtään ovea.
Toivottavasti tytöt haluavat flirttailla ja slaidata yksityisviesteihini.
Näitä vatsalihaksia täytyy päästä ulkoiluttamaan.
Meitsi näyttää varsin hyvältä!
Pyrin liittoutumaan mahdollisimman monen kanssa,
koska kaikki ovat ovat auki.
Circle, tallenna profiilini.
Ja nyt koira katosi.
Voi räkä. Päätitkö ensi töiksesi käydä kakalla?
Deucey! Sotket koko kämpän.
Minkäs teet? Nyt unohdetaan kakkoshädät, sillä tämä pelaaja tähtää ykköseksi.
Mikä tämä on?
Ehkä patakinnas? Se näyttää ihan pieneltä hatulta.
Olen Lauren. Olen 26-vuotias ja tulen Phillystä.
Haluaisin...
Saakohan näin tehdä?
Pidän itseäni nörttinä.
Pieniä istuimia. Vau.
Pelaan noin 10 tuntia päivässä. Ennen striimasin videopelejä netissä,
joten osaan puhua ihmisille näytöltä.
Cosplay on minulle iso juttu, ja käyn animeconeissa.
Olen käynyt brony-conissa ja turriconeissakin.
Eikä se edes ole omituisinta minussa.
En aio kisata turrina! Paitsi jos haluat niin, Circle.
"Luo profiilisi!" Toimeksi sitten, Circle.
Minä tulen Circleen sataprosenttisesti omana itsenäni.
Olen eronnut hiljattain,
joten valitsen "supersinkun".
Haluan tietenkin tavata kuumia tyyppejä.
Olen kuullut, että tavallinen puheeni tulkitaan helposti flirttinä.
Aion siis vain jutella.
"Entinen striimaaja, joka tykkää tavata ihmisiä ja naurattaa kaikkia."
"Kimallusemoji, valkoinen sydän."
Teen kaikkeni voittaakseni.
Profiilini viestii, että olen valmis heittäytymään täysillä.
Striimaajatytöllä on langat käsissä, mutta muutkin tulivat pelaamaan.
Voi paska.
Onpa helvetin siisti mesta.
Tällaiseen voisi tottua.
Minä olen Myles eli Yung Papi Fuego.
Olen aika kuuma pakkaus ja tykkään bilettää.
Olen jatkuvasti radalla tappiin saakka. Niin se vain menee.
Äänellä ohjattava järjestelmä.
Okei. Tämä on nähty ennenkin. Sanon vain sanottavani. Yritä pysyä perässä, Circle.
Avaa profiilini.
Olen tyyppi, joka jakaa mielipiteitä.
En aio aiheuttaa draamaa, mutta saatan sekoittaa pakkaa.
Jaahas, sitten ammatti. Circle, lukitaan tekoälyinsinööri.
Opiskelin Carnegie Mellonissa stipendillä. Päätin ottaa pääaineekseni tekoälyn.
Tekoälyosaaminen auttaa tunnistamaan merkkejä huijausyrityksistä.
Oikeasti en välitä paskaakaan.
"Minut löytää ohjelmoimasta robotteja tai äänitysstudiosta."
Musiikkiemoji.
Circle, lukitse kuva kuin Martha Stewartin vankilaselli.
Bilehileenä tiedän osaavani pelata ryhmädynamiikalla.
Voin pyörittää muita miten vain, eivätkä he huomaa.
Olen kova flirttailija.
Circlessä lähettelen sydämiä vähän turhankin usein.
Toivottavasti en joudu pulaan.
Lähden peliin omana itsenäni.
Tiedän näyttäväni naistenmieheltä. Muut lähtevät mukaan tai sitten eivät.
Vihaajia ja faneja tarvitaan. Jos kukaan ei vihaa, jokin menee väärin.
Tuleekohan tänne joku kuumis? Tai joku kuumista esittävä 40-vuotias Steve.
Kova meno, Myles. Ihan kuin olisit seurannut kisaa ennenkin.
Ihan kuin viktoriaanisella ajalla!
Minulle yksin asuminen ei tuota minkäänlaista ongelmaa.
Asun muutenkin yksin. Nyt vain en saa kosketella itseäni.
Olen Brandon, 34-vuotias lähihoitaja.
Olen kuin sairaalani juoksupoika.
Näytän aikuiselta kaalimaan kakaralta.
Naamassani ei juuri kasva karvaa, ja kaljuunnun hiukan.
En ole näin tyylikäs, paitsi että nyt olen.
Minä liityn Circleen huijarina.
Olivia on ystäväni. Rakastuin häneen heti.
Minulla on aivot ja luonne, ja Olivialla on kuuma vartalo.
Minä saan ihmiset nauramaan, mutta Olivia saa heidät haluamaan.
Toivon, että pojat slaidaavat yksityisviesteihini.
He kysyvät vaikka, että nostanko painoja, ja minä olen että "Daa."
Olet nyt Olivia.
"Valitse yksi kuva profiilikuvaksesi." Vaikea tehtävä, koska olen tosi kuuma.
En ole koskaan saanut olla kuumis, joten tämä on tilaisuuteni.
Käytän hänen ulkonäköään pelissä edukseni.
Circle, avaa yksityisalbumini.
Katsotaanpa. Olivia haluaisi varmaankin vaikuttaa söpöltä -
eikä niinkään liiallisen seksikkäältä.
Kuva sinisessä vaatteessa on ihana. Pieni hymykin vielä. Joo, Circle. Joo!
Pojat haluavat flirttailla hänelle, mutta hän ei ole liian pelottava.
Hän näyttää hyvin maanläheiseltä.
Circle, aseta tämä kuva profiilikuvakseni.
Katsokaa noita kasvoja.
Kaalimaan huijarikakara on valmis tositoimiin.
Nyt kun neljä pelaajaa ovat asettuneet taloiksi, tsekataan ilmapiiri.
Circle-chat on nyt avattu.
Circle, avaa Circle-chat!
Voi hitto. Circle-chat on nyt auki!
Circle, yritetään olla ensimmäinen viestijä.
Mutta mitä sanoisin? Olisi aika väsynyttä sanoa:
"Uskomatonta, että me ollaan täällä! Voi luoja! #innoissani".
Olen tosi innoissani. En ehkä halua viestittää ensimmäisenä.
Täysillä sisään vain. Circle, lähetä viesti: "Jou!"
Kolme O:ta, viisi U:ta ja kolme huutomerkkiä.
Tuliemoji, Circle.
Myles kirjoittaa!
Nuo kolme pistettä ovat kammottavat!
"Tuntuuko teistä kuin ekana koulupäivänä?"
Kysymysmerkki ja vielä aivoemoji.
"Siistiä tavata teidät!" Huutomerkki, #CircleJengi.
Circle, lähetä viesti.
Kiitti, Myles! Minustakin tämä on siistiä.
Circle, avaa Mylesin profiili.
HASSU - PÖLJÄ - SALAPERÄINEN
Myles! Nyt mennään!
Rakastan tuota hymyä nyt jo! Brandon on rakastunut.
Eikä! Tyyppi on tekoälyinsinööri. Siistiä! Tykkään.
Hän on sinkku. Kunpa et olisi vihollinen, koska et halua minun vihollisekseni.
Avaa taas Circle-chat.
Circle, "Jou!" Huutomerkki, huutomerkki, huutomerkki.
"Sanokaa, että olette yhtä innoissanne kuin minäkin. #Huimaa".
Huimaa? Mikä sinua huimaa? Sori, Kyle, mutta en tykkää.
Minua huimaa ihan hitosti.
Kyle on okei, mutta tytöt ovat hiljaa.
Okei, nyt olen valmis. Viesti:
"Hei, kaikki. Mahtavaa olla täällä!" Huutomerkki.
"Uskomatonta, että olemme lopulta täällä." Voi hyvänen aika.
Tuo on kaikkein väsynein viesti tähän asti!
Circle, avaa Olivian profiili.
HAUSKA - ENERGINEN - LÄMMIN
No niin, autokuva on kuitattu.
Niin väsynyttä, että hän voi olla huijari.
Columbus, Ohio? Eikä! Nyt puhutaan asiaa.
Aion silti flirttailla, mutta olipa väsynyttä.
Pahus, IT-jampan rima on korkealla.
Circle, sano:
"En melkein usko tätä! Mahtavaa tutustua teihin.
Hikoileeko kukaan muu ihan hullun tavalla?"
Nauru- ja itkuemojit. Circle, lähetä viesti.
Minä todellakin hikoilen.
Olen täällä kuin tulessa. Avaa Laurenin profiili.
No hei! Hän on supersinkku. Jotain hän siis etsii.
Nyt on haku päällä! Anna palaa.
Kunhan et vie minun miehiäni.
Circle, viesti:
"Tosi siistiä tutustua teihin kaikkiin."
Ja apinannaama.
"Samastun, Lauren. Juoksin asuntoani kolme kertaa ympäri."
Itku- ja nauruemojit. Ihan sikahyvä.
Circle, näytä Kylen profiili.
Kyle, mitä helvettiä! Kaverillahan on 8-pack!
Vitsi, miten kuuma.
Voi olla, että yritämme samaa tyttöä.
Haluan lähettää vielä viestin, etten jäisi viestitulvan jalkoihin.
Hitsi, mitä sanoisin?
Olivia kirjoittaa! Haluan, että hän sanoo jotain. Hän vaikuttaa jännittyneeltä.
Minuakin jännittää.
"Kaikkien profiilikuvat ovat upeita!"
"Kaikista tulee hyviä viboja."
Olivian chattitaidot haisevat. Ihan kuin jonkun botin tekstiä.
Olivia saattaa olla huijari.
Tai ehkä vain ujo.
Tässä on vasta neljä pelaajaa, joten lisää on tulossa.
Koris-Kylella on pallo hallussa.
Unelmien taloon on todellakin parhaillaan muuttamassa lisää pelaajia.
Voi hyvä luoja!
Miten söpöä!
Kämppä on kuin Barbien ripulin jäljiltä, ja se on ihanaa!
Heippa!
Tervetuloa Kentuckyyn. Näin siellä puhutaan.
Tämähän on kuin unelmieni koti.
Olen 29-vuotias Cassie Kentuckyn Manchesterista.
Kotini ei ole vuosiin ollut näin puhdas.
Minulla on kokemusta huijaamisesta.
Menin naimisiin lukioihastukseni kanssa.
Se on aina virheistä suurin. Sain hänet kiinni pettämisestä.
Tein feikkiprofiilin ja aloin jutella.
Ja kas kummaa, hän meni lankaan ja jäi kiinni.
"Luo profiilisi."
No niin, menoksi!
Minulle sanottiin, ettei kukaan halua pulskaa kahden lapsen yksinhuoltajaäitiä,
mutta minä löysin unelmieni prinssin.
Olen kihloissa.
"Valitse yksi kuva profiilikuvaksesi."
Avaa "Glamour-kuvat". Siinähän ne ovat.
Tuossa kuvassa olen täysi MILF.
AIempi kokemukseni huijaamisesta auttaa minua voittamaan Circlen.
Feikki feikin tunnistaa.
"Puhetapani on aito.
Minulla on kaksi lasta ja kolme bonuslasta."
Se on yhtä suurta, ihanaa kaaosta.
Kaikkein eniten odotan sitä, että pääsen vessaan yksin.
Kunhan vain voisin käydä rauhassa vessassa.
"Tykkään takakonttibileistä ja tanssimisesta,
kunhan olen yhdeksältä nukkumassa."
Aivan täydellistä.
Katsokaa tätä profiilia!
Okei. Circle, tallenna profiilini.
Minulla on aavistus, että Circleen on saapumassa jotain aavemaista.
Kotona ollaan! Missä olisi hyvä paikka alttarille?
Kristalleja? Itken kohta.
Minä täällä!
Olen Steffi, 35-vuotias meedio ja ammattiastrologi.
Onneksi sinulla ei ole sykettä, Herbie. Minun sydämeni hakkaa kuin hullu.
Herbert on ETL:ni eli emotionaalinen tukiluuranko. Oletko kuollut? Okei.
Se on kumppanini ja kaverini.
Ei tietenkään seksuaalisesti. Ystäväpohjalta.
Minä tulen Circleen omana itsenäni, mutta en halua kertoa olevani meedio -
tai että edesmennyt tätini auttaa minua taktikoimaan, vaikka niin se on.
"Astrologianörtti, joka kirjoittaa horoskooppeja ja elokuvakäsikirjoituksia."
Circle, voisitko tallentaa profiilini?
Annetaan mennä!
Miten annetaan sylitanssi sellaiselle, jolla ei ole syliä?
Muillakin tulokkailla on liikkeet hallussa.
Täällä se kaikki tapahtuu.
Välipaloja!
Show käyntiin.
Olen Caress ja olen 37-vuotias.
Olen motivaatiopuhuja Dallasista.
Tee on minusta ihanaa. En tiedä mikä siinä on,
mutta se saa minut tuntemaan itseni kuningattareksi.
Ja teen sen kaveriksi teeleipiäkin.
Perjantai-iltana minulla on yleensä ihana kuppi teetä edessäni.
Tästä kämpästähän alkaa tulla koti. Mahtava!
Kaikki muutkin huijaavat netissä.
Tulen Circleen esittämään pikkuveljeäni Paulia.
Veljeni on minua 11 vuotta nuorempi ja hallitsee somen minua paremmin.
Hänellä on kai 300 000 seuraajaa. Minulla on tuskin yhtään.
Jos siis tulen tähän somekisaan, voin yhtä hyvin tulla veljenäni.
Meistä tulee bileiden sielu.
Kaipaan sinua, veli! Siinä hän yrittää olla viileänä tyyppinä.
Circle, avaa "Hengailua"-kansio.
Veljeni ei ole sinkku, mutta kisassa minä aion olla,
koska se on minusta paras tapa luoda yhteyksiä.
En ole flirtannut naisten kanssa. Mitä heille sanotaan? "Hei, beibi?"
"Mitä muru?" Saa nähdä, miten tässä käy.
Joo! Tämä on ihana. Hän näyttää tosi rennolta.
Avoimet kädet on hyvä juttu. Tyyliin "miten menee, tyypit".
Tämä on tosi hyvä. Circle, aseta tämä profiilikuvakseni.
Iäksi tulee 26.
Villi, komea ja iloinen.
Sinkku, räppäri. Muut varmaankin ajattelevat,
että näyttääpä kivalta ja missä on bileet?
Ikävä sanoa, mutta ensimmäiset neljä polkaisivat bileet jo käyntiin.
Ehkä on aika ottaa loput pelaajat kuokkimaan keskusteluun.
Voi jukra. Lisää väkeä!
No niin! - Onko tämä nyt jotain pelleilyä, Circle?
Pahus! Täällähän on koko kööri.
Keskusteluun tuli kolme pelaajaa lisää. Tutustutaanpa tulokkaisiin.
"Tervetuloa Circleen! Tosi kiva tutustua teihin.
Mikä fiilis tästä kaikesta?" Kysymysmerkki, innostusemoji.
Ja lähetä viesti.
Kiitos tervetulotoivotuksesta, Olivia.
Tervetuloa vain. Minäkin hyppään sekaan.
"Miten menee, porukka?
Olen ihan liekeissä tästä!
Pannaan Circle sekaisin. Oletteko yhtä innoissanne kuin minä?"
"Bileet seitsemälle. Kuulostaa upealta!"
Paul saattaa ehkä olla tyttö. Viesti oli liian hyvä.
Circle, avaa Paulin profiili.
Söpö! Ja miten söpö hymy. Haluaisin vain...
Voi luoja, hän on räppäri.
Kimppuun, Paul.
Paulista tulee minulle kilpailija.
Hän on tumma ja komea, aivan kuin meitsi.
"Terve! Parempi myöhään kuin ei lainkaan!" Huutomerkki, #KivaOllaTäällä.
Circle, lähetä viesti.
Toistaiseksi saan tästä ihan superhyviä viboja.
"OMG!" Huutomerkki.
"Toivottavasti en rikkonut alaselkääni pysyvästi,
kun hypin täällä ylös ja alas!"
"En malta odottaa horoskooppimerkkejänne." Mistä arvasin, että hän kysyisi?
Voisinko vain ampua itseni? Vihaan tätä. Vihaan astrologiaa.
Pahin painajaiseni. Miksi teit tämän minulle?
Kaikilla on tosi hyviä...
Kaikilla on teräviä vastauksia viesteihin, mutta minulla ei.
Minun täytyy näyttää luonteeni paremmin. Siispä viesti:
"Paul, milloin aiot räpätä meille?"
"#ValmiinaKipeisiinRiimeihin".
Okei. Circle, viesti:
"Circle näyttää löytäneen unelmien joukkueen."
"Upeaa monimuotoisuutta. Kahvia ja kermaa."
Hyvä luoja, miten korni veto.
"#LisääTahtejaTulossa".
"#Menoksi".
"Menoksi!"
Tuo miesjuttu on ärsyttävä. He ovat muka aina niin valmiina.
Mistä nuo näitä reploja keksivät?
Tyypit ovat ihan sanojen mestareita.
Minusta tuntuu, että suoriudun puheissani tosi surkeasti,
koska kyseenalaistan kaiken, mitä sanon.
Viesti: "Nyt puhutaan asiaa!" Kaikki isolla ja huutomerkkejä.
"#TahditEiLopu".
Viesti: "Tämä keskustelu on mahtava, ja sen vibat on mielettömät."
"Kiva tavata teidät. #SuperSeitsikko".
Ei ole totta! Steffi on mahtava. Ihan paras tyyppi.
Viesti: "Nämä tuntuvat bileiltä, eikä minulla ole edes tequilaa."
"Mahtavaa lähteä tälle matkalle yhdessä."
Tsin-tsin! Tämä on huippua.
Ehkä minunkin pitäisi sanoa vielä jotain muuta.
CIRCLE-CHAT SULJETTU
Se meni mielestäni ihan hyvin.
Minusta keskustelun vahvimmat -
olivat Paul ja Steffi, ja se onkin tulokkaille hyvä. Vauhdilla peliin.
En tainnut olla kovinkaan näkyvä ensimmäisessä keskustelussa,
ja suoraan sanottuna se vähän tympäisee.
Olivia on kultainen. Ehkä liikaakin tähän peliin,
koska osalla meistä on vahvat luonteet,
ja toiset taas ovat hyvin rentoja.
Tiedän olevani tätä parempi.
En odottanut, että tämä olisi näin vaikeaa.
Nyt lakkaan ruoskimasta itseäni ja olen jatkossa parempi.
Olen pettynyt suoritukseeni siinä keskustelussa,
mutta minun täytyy muistaa, ettei tämä vielä ole ohi.
Minun täytyy olla Olivia ja minun täytyy olla parempi.
Ja tarvitsen lisää vettä. Olen janoinen paskiainen.
Olivia, nyt on ensimmäinen päivä. Laske kymmeneen ja juo vettä.
Osaat kyllä.
Circlessä on iltapäivä. Cassie laittaa itseään,
ja Paul fiilistelee ruoanlaitossa.
Brandon eli Olivia on rauhoittunut selvästi.
Onpa kiva hänelle.
Hyvä poika!
Pissasit matolle!
Deucey oppi ensimmäisenä päivänä!
Jatketaan näitä positiivisia viboja. Circle?
IHAN TOSI
Voi luoja! - Hitto!
Täällä ollaan!
"Ihan tosi"?
Frank! Tämä on peli!
Jee! Ensimmäinen peli odottaa.
No niin, nyt kerään itseni.
Circle, avaa "Ihan tosi".
Ihan tosi -pelissä pelaajilta kysytään moraalisesti haastavia kysymyksiä.
"Poistaisitko canceloidun kavereistasi?"
Vau.
Riippuu hänen teostaan.
Kiperä kysymys.
Pelaajat voivat vastata "ei", jos eivät ikinä tekisi niin...
Tämä oli helppo.
Ketä kiinnostaa cancelointi? En kulje seurassasi, mutta olet silti ystäväni.
Vastaus on "ei". - Ei.
Circle, lukitaan "ei".
...tai "kyllä", jos tekisivät.
Jos joku mokaisi niin pahasti, harkitsisin kyllä.
Circle, lukitaan "kyllä".
Kun kaikki pelaajat ovat vastanneet,
Circle paljastaa tulokset ja päästää muut tuomitsemaan.
Niinhän he tekevät, vai mitä?
Myles!
Voi hyvänen aika.
Kiinnostavaa.
Tuo suututtaa minua!
Tämän jälkeen moni katsoo minua epäilevästi.
Vau, Myles. Katson sinua ihan uusin silmin.
Näin se menee.
"Tapailisitko ihmistä, jolla on OnlyFans-tili?"
No niin. Olet poikani. Nyt ei mietitä sopimattomia.
Suitsi likainen mielikuvituksesi. - Tietenkin tapailisin!
Seksityö on oikeaa työtä.
Olen tapaillut useaa sellaista.
Paskat.
En osaa kuvitella, että tyttöni tekisi jotain sellaista -
kaikkien muiden maailman miesten nähden.
Minun on minun. - Hän on minun tai sitten ei ole. Piste.
Circle, vastaan "ei".
OnlyFans-tytön kanssa synttärilahjat ovat kyllä kivoja.
Sinä et maksa ateriaa. Hän tarjoaa.
Helppo kysymys. Lukitaan "kyllä".
Raha on rahaa.
Jos joku maksaa siitä, maksakoon! Mikä ettei?
Olivia on niin vapaa sielu, että ei häntä varmaankaan häiritsisi.
Circle, merkitään "kyllä".
Odotan innolla Mylesin vastausta tähän kysymykseen.
Jos hän vastaa "kyllä", hän on eksyttänyt minut.
Sitten en tunne koko miestä.
Wou! Hyvä luoja.
Jou!
Okei! - Okei!
Minä ja Kyle olemme samaa mieltä. Selvä homma.
Hei, Paul, meillä on yhteistä!
Odotin täsmälleen tätä.
Kaikki naiset olisivat valmiit tähän.
Hetkinen. Myles! Mahtavaa, Myles.
Pitäisikö minun iskeä Myles?
Eli Cassiella on kolme lasta, niinkö?
Häntäkö ei haittaisi, jos mies veivaisi OnlyFansissa?
En minä tarkoita alastomuutta, vaan mallin hommia.
"Jos ystäväsi tunnustaisi pettävänsä..."
"...säilyttäisitkö hänen salaisuutensa?"
Voi jukrat.
Minua on petetty, ja tiedän, miltä se tuntuu.
Ovatko he naimisissa? Oliko se vain yhden kerran juttu vai kokonainen suhde?
Sanon ihan suoraan, että kyllä.
Kyllä minä pitäisin salaisuuden.
Jos toinen on ystäväni ja luottaa minuun, olen lojaali.
En minä paljastaisi häntä.
Circle, merkataan "kyllä".
Kyllä. - Pitäisin salaisuuden.
Ei kuulu minulle, mutta jos minua painostetaan,
en minä valehtelemaankaan ryhdy. Circle, lukitaan "ei".
Tämä paljastaa todelliset luonteet.
Mitä? Tämähän kertoo paljon.
Vau, Myles.
Tämä ei näytä hyvältä.
Järkyttävää, että Myles vastasi "ei".
Näytän tosi huonolta.
Ei se kuulu sinulle. Siitä tulee vain sotkua ja draamaa.
Tytöt juttelevat ystävilleen eivätkä kantele heistä.
Tämä saa minut miettimään, voinko minä luottaa Mylesiin.
Okei. Seuraava kysymys.
"Voisitko jättää jonkun tekstiviestillä?"
Ollaanko me taas kasiluokalla?
Tämä on ensimmäinen vaikea kysymys. Nyt täytyy taktikoida.
Kumppanin jättäminen tekstiviestillä olisi tosi alhaista.
Kunnioita kumppaniasi sen verran, että juttelet kasvokkain.
Jos joku jättäisi Olivian tekstarilla, tämä etsisi hänet kynsiinsä.
Eroaisinko tekstiviestillä? En. - En.
Luulen, että kaikki Circlen asukkaat vastaavat "ei".
Olen joskus lopettanut juttuja tekstarilla -
ja ghostannutkin, mikä on kai aika samanlainen asia.
Jos alkaa säätää ympäriinsä, aika ei riitä vanhaan suhteeseen.
Nyt annan velipojalle vähän särmää.
Circle, lukitse "kyllä". - Vastaan "kyllä".
Kyllä-vastaus olis minusta järkyttävä.
Mitä? - Voi luoja!
Olenko Mylesin tiimissä?
Paul on samaa mieltä. Hyvä mies.
Ei!
Millainen hirviö jättää toisen ihmisen tekstiviestin avulla?
Tuo kertoo minulle kaiken.
Myles on jälleen täysin vastakkaisella puolella.
Myles pääsee listan pohjimmaiseksi. Emme ole mistään samaa mieltä.
Miksi päässäni on jo tietty mielikuva Mylesista? Tässä piti olla jotain!
Olivia ei taida tykätä enää Mylesista. Ihan sydän särkyy.
Minulla on joskus 10 treffit viikossa. Joskus kolmet samana iltana.
Miten muka soittaisin jokaiselle?
En missään nimessä halunnut Mylesin remmiin.
En luota häneen, ja nyt muut eivät ehkä luota minuun.
"Onnittelut, pelaajat.
Circle toivoo, että olette saaneet tietoa toistenne moraalista. Ihan tosi."
Taisin kyllä saada.
Olen nyt paljon itsevarmempi.
Nyt on aika kerätä itseni ja rakentaa suhteita.
Minua katsotaan varmaankin vinoon, koska sanoin voivani erota tekstarilla.
Mielestäni pelasin oikein, mutta jotkut eivät ehkä tykkää.
Myles, Myles.
Olit ykköstyyppini, mutta nyt putosit pakan pohjalle.
Näistä pelaajista minulla on ehkä paras yhteys Laureniin.
Hän vastasi hyvin. Hän ei hylkäisi ystäväänsä.
Hän säilyttäisi salaisuudet.
Olen yhä toiveikas yhteyden luomisesta häneen.
Tämä peli sai minut kunnioittamaan Kylea enemmän.
Nyt hänestä ei enää tule naistenmiesvibaa.
Nyt hän vaikuttaa siistiltä tyypiltä,
mutta katsotaan, miten käy.
Ihan tosi oli todellakin ihan totta,
mutta kysymyksiä on enemmän kuin vastauksia.
Sellainen on Circlen vaikutus.
Mutta nyt on kuulkaa käsipäivä,
ja Kyle on valmis pumppaamaan Laurenista uutta tietoa.
Minusta Lauren on täydellinen tyyppi yksityiskeskustelua varten.
Tuntuu kuin tekisin jotain todella väärää.
Tämähän on ihan helvetin petollista.
Olen naimisissa. En ikinä riisu sormusta.
Tällainen tuntuu väärältä.
Onneksi pelin tapahtumat jäävät peliin. Ja digitaalieetteriin. Lopullisesti.
Okei! Circle, avaa yksityiskeskustelu Laurenin kanssa.
"Kyle kutsui sinut keskusteluun."
Voi paska. No niin.
Circle, avaa yksityiskeskustelu Kylen kanssa.
Circle, kirjoita viesti:
"Lauren" kokonaan isolla ja pilkku.
"Heti kun näin profiilisi, halusin puhua kanssasi."
"#XboxVaiPlaystation?"
Circle, lähetä viesti.
Minä pelaan vain PC:llä,
mutta kiva, että hän hakee yhteistä maaperää videopeleistä.
Mahtavaa. Circle, vastataan viestiin.
Sanotaan kokonaan isolla: "Hei, KyKy!
Arvasin, että olisit videopelimiehiä."
Vai KyKy?
Annoitko heti lempinimen? KyKy on mahtava. Tykkään siitä.
Circle, viesti kokonaan isolla:
"Ihan mahtava lempinimi,
mutta se on vain sinua varten."
Sydänsilmäemoji ja silmäniskuemoji.
"#PelikaveriHaussa".
Loistava vastaus, itse asiassa. KyKy on ihan huipputyyppi.
Okei, Circle, sanotaan näin:
"Olet siis nyt minulle KyKy, ja me pelataan varmasti vielä yhdessä."
Sydänemoji, pusuemoji.
"Tykkääkö Circlen prinssi sattumalta myös animesta?"
Tässä nähdään, että meillä kahdella on jo juttu.
Ihan mielettömän hienoa.
Circle, viesti:
"Minä ja veljeni katsomme animea intohimoisesti."
"Kun luin viestisi, tiesin, että olisit oma One Pieceni."
Ihan pöljää.
Mutta tosi hyvä vastaus.
Voi hitto!
Kutsuiko Paul minut yksityiskeskusteluun?
Minulla ei ole vielä liittolaisia. Lauren olisi ensimmäinen yksityiskeskusteluni.
Rakennetaanpa vähän yhteyttä.
Haluaisin jutella vielä Kylen kanssa, mutta tämä on strategiapeli,
ja minun kannattaisi varmaankin siirtyä nyt Pauliin.
Lopetetaan siis keskustelu pikaisesti viestillä.
"Olisin heti mukana merirosvomiehistössäsi."
"Oli tosi kiva jutella."
Sydänemoji ja #JutellaanTaasPian.
Lauren on poistunut.
Se oli mahtavaa.
Hän ymmärsi viittaukseni, kun puhuin One Piecestä.
Hän ymmärsi, joten toivotaan, että hän on nyt oikeasti merirosvojengissäni.
Circle, avataan yksityiskeskusteluun Paulin kanssa.
No niin, Paul, mitä asiaa sinulla on? Olenpa minä tänään suosittu.
"Miten menee, Lauren?
Upeaa tutustua sinuun tässä keskustelussa.
Mitä mieltä viime pelistä? Huh!"
"Vastaukset olivat vain kyllä tai ei. Haluatko kertoa vastauksistasi lisää?"
Paul! Tosi hyvä viesti.
Viesti: "Totta hitossa!
Se pettämiskysymys osui aika lähelle.
Haluaisin itse kuulla, tai ehkä en."
"En tiedä. Mitä sinä sanot, muru?"
"Muru"?
Muru on kiva sana.
Tuo oli täydellinen vastaus. Olen ylpeä siitä.
Miksi hän sanoisi "muru"?
Viesti:
"Olenko jo murusi? Kiva!"
"En pidä pettäjistä, enkä haluaisi sellaiseen tilanteeseen.
Jos joku pettäisi minua, en ehkä haluaisi puhua hänelle enää.
Kommunikoisin hänen kanssaan vain tekstareilla.
#RajatKunniaan".
Mitä?
Onko tämä jätkä oikeasti isänsä?
Viesti: "Samaa mieltä. Pettäjiä ei kannata katsella.
Rajoja täytyy aina kunnioittaa."
"Olen tosi utelias: oletko sinä jättänyt jonkun tekstiviestillä?
#TosiKylmää".
Viesti: "Rehellisesti sanoen en ole koskaan eronnut tekstiviestillä,
mutta kannatan ovien sulkemista pysyvästi, kun jutun juoni on selvinnyt.
Tiedän, mitä etsin.
En ole kylmä, vaan sydämellinen." Ja sydän.
Veit sanat suustani. Siis minä vein.
Circle, lähetä viesti.
No niin, Paul! Pelataan.
Tuo on ihan kunnioitettavaa.
Lopetetaan keskustelu sanomalla: "Ei kannata tuhlata aikaa.
Se oli opetus, joka minun piti oppia.
Pidän selkeistä ihmisistä, jotka tietävät mitä haluavat.
Oli kiva jutella, Paul. XO. #ArvostanSuuresti".
Valkoinen sydänemoji, ja lähetä.
Sinä et ole todellinen, kulta. Minä tiedän sen.
Hänestä satelee miehisiä viboja.
Paul saattaa olla huijari. En tiedä, kuka hän on,
mutta hän ei nyt säteile 26-vuotiasta heteromiestä.
"Heippa sitten" -lista. Sen kärjessä on Lauren. Heippa sitten.
Hetkinen. Huijari-Caress teeskentelee miestä -
ja luulee aitoa Laurenia huijariksi ja mieheksi.
Tämä on mahtava paikka.
Pelaajat asettuvat taloksi, ja Cassie arvostaa asuntojen glamouria.
Tämä valaistus on mieletön.
Minun täytyy kopioida tämä sama systeemi kotona.
Samoin Lauren.
Oliko tuo kärpänen?
Sainpas!
Kun on hommia, ne hoidetaan.
Mene sänkyyn. Sänkyyn.
Se on sohva! - Jos jään sänkyyn, saanko minä keksin?
Osaisinpa ennustaa kädestä.
Siis ihan oikea.
Ehkä Steffi voisi ennustaa minulle?
Joo! Pitäisikö ihan kysyä?
Okei, Circle. Avaa yksityiskeskustelu Steffin kanssa.
Viesti: "Hei, Steffi!" Neljä I:tä.
"Miten menee?"
Viesti: "Hei, kulta!" Sydänemoji.
"Kiva, että slaidasit viesteihini. Kauanko olet ollut hoitajana?"
"Olen ollut hoitajana kolme vuotta!!
#AuttaminenIntohimona".
"Minäkin päädyin astrologiksi,
koska on ihanaa auttaa ihmisiä itsetuntemuksessa!" Huutomerkki.
Kimallusemoji. #TähtiinKirjoitettu.
"Mahtavaa, että otit minuun yhteyttä!
Energiasi tuntuu tosi lämpimältä."
Viesti: "Heti kun näin profiilikuvasi,
tiesin, että olisit hauska ihminen!" Huutomerkki, sydänemoji.
"Sinulla on upea hymy ja parhaat vibat!
#TytötPitääYhtä".
"Ihan mieletöntä!"
"Jutellaanko taas pian?" Kysymysmerkki.
Ehdottomasti!
Kaveri tarvitsi tuota kuin nakki sämpylää.
Tekoälyinsinööri Myles taas ehti jo lähteä raiteiltaan.
Hänen täytyy korjata tilanne, tai hän saattaa pudota heti.
Minun täytyy ruveta juttelemaan muiden kanssa -
ja näyttää, etten ole täysi kusipää.
Yksi niistä, joihin halusin tutustua, on Cassie.
Olemme molemmat blondeja, mikä on aika hauskaa.
Hän on ollut rehellinen. Hän vaikuttaa aika hauskalta tyypiltä.
Circle, avaa yksityiskeskustelu Cassien kanssa.
Hyvä luoja!
Circle, avaa yksityiskeskustelu Mylesin kanssa.
Toivotaan, että tämä menee hyvin, koska en oikein tiedä Mylesista.
Circle, viesti:
"Hei, Cassie. Miten olet sopeutunut tänne Circleen?"
Lähetä viesti.
"Myles! Rakastan elämääni juuri nyt.
Entä sinä?" Kysymysmerkki.
"En tiedä, kumpi on pahempi:
se, ettei tänne voi tilata ruokaa,
vai se, että olin hermona Ihan tosi -pelissä.
Circle, viesti: "Sama!" Huutomerkki.
"Minusta vastauksesi olivat kiinnostavia.
Uskomatonta, että käräyttäisit parhaan ystäväsi. LOL."
"Minä en sekaannu pettämiseen.
Siitä puheenollen, epäiletkö ketään täällä?
Maalaistytöillä kuulemma on reilusti..."
"...maalaisjärkeä."
Olen satatuhatprosenttisen samaa mieltä.
Circle, viesti: "Kiikarissa on ehkä yksi huijari,
mutta en ole vielä täysin varma. Entä sinulla?"
"Pelissä kävi ilmi, etten osaa lukea yleisöä..."
"...mutta täällä ollaan, jos kaipaat kumppania.
#SherlockBlondinEtsivätoimisto".
Viesti: "Tällaista järkeä tämä maalaistyttö arvostaa.
#BlonditPitääYhtä".
Hyvä!
Tätä tässä tarvittiin.
Tämä on jonkinlainen liitto. Tehtävä suoritettu!
Jatketaan.
Paremmin tämä keskustelu ei olisi voinut mennä.
Miten söpöä!
Circlen ensimmäinen maalaisjärkiliitto on jo solmittu.
Illan tullen pelaajat pörräävät pesässä kuin ahkerat mehiläiset.
Ette ole ovelia. Näen aikeenne jo etukäteen.
Kylläpä raadoimme.
He kirjoittavat, lukevat -
ja tekevät tärkeitä valintoja.
En tiedä, mitä tämä on.
Entä jos panen sille kruunun?
Se olisi söpöä.
Tai siis... - Hyvä luoja!
Ilmoitus! - Taas mennään.
Taasko? On vasta eka päivä.
Saisinko leikkiä koirani kanssa?
En ole valmis tähän. Mikä tämä ilmoitus on?
"Pelaajat, teidän on nyt arvioitava toisenne."
Nyt mennään.
"Aseta muut pelaajat järjestykseen ensimmäisestä kuudenteen."
Aivan, koska minä olen seitsemäs.
Herbert! Tilanne päällä! Tule.
Eka arviointi on nyt.
"Ensimmäinen on suosikkisi."
"Kuudes on inhokkisi."
"Kärkikaksikosta tulee vaikuttajia. Heillä on edessään vaikea päätös."
Pahus.
Tissini hikoavat.
Circle, avaa arviointini.
Kaikki ovat niin onnellisia ja hymyileväisiä,
ja nyt minä joudun pilaamaan jonkun päivän.
Circle, lukitse Lauren ykköseksi.
Lauren on ainoa, jonka kanssa keskustelin -
ja jonka kanssa juttu meni flirttailuksi.
Circle, lukitse Steffi ykköseksi.
Sain tänään tilaisuuden tutustua tähän ihmiseen paremmin.
Luulen, että yhteyden luominen häneen -
vahvistaa paikkaamme Circlessä.
Haluaisin lukita ykköseksi Cassien, Circle.
Cassiella ja minulla oli hyvä keskustelu. Tässä voisi olla vaikka tuleva liitto.
Aloimme heittää vitsejä.
Hänestä on ehkä hänen etunsa, että pysyn pelissä.
Haluan varmaankin valita kakkoseksi Olivian.
Hän tuntuu aidolta.
Hänestä ei tule minkäänlaista huijarivibaa.
Neljäs sija menee Cassielle. Jos ihan suoraan sanotaan,
se johtuu vain siitä, että on aivan selvää, ketkä ovat kaksi viimeistä.
Cassiesta en tiedä paljoa.
Hän ei ollut chatissa paljoakaan esillä,
mutta arvostan hänen eteläistä viehätysvoimaansa.
Kyle on minulle liittolaisena keskikastin porukkaa.
Siksi aion lukita Kylen nelospaikalleni, Circle.
Circle, lukitse Myles viitossijalle.
Hän ei ole kovin luotettava.
Jos hylkäisi ystävänsä siksi, koska muut eivät pidä tästä...
En tiedä. Ei sellaiseen tyyppiin voi luottaa.
Lukitse Paul viitossijalle.
Juttelin Paulin kanssa.
Minulle ei jäänyt kovin hyvä fiilis. Hän on hämmentävä.
Minusta Lauren on toistaiseksi ihan heittämällä selkein huijari.
Hän pääsee kuutoseksi.
Haistan sinussa huijarin.
Circle, aseta Myles viimeiseksi.
Ihan tosi -pelin jälkeen en voisi luottaa Mylesiin.
Circle, lähetä arviointini.
"Arvioinnit valmiit." Voi luoja.
Ensimmäisen päivän lopussa Olivia keskittyy laserin tavoin.
Pallot, pallot
Ehkä en keksi nyt pallolaulua.
Lauren kaipaa hyytelöä.
Ovatpa hauskoja. Mitä hyytelöä nämä ovat?
Tyypit roikkuvat toisissaan.
Tämä on todellinen elämän tie.
Ja aluista puheen ollen...
Niinhän sitä sanotaan:
"Mitä isompi tukka, sitä lähempänä Dolly Partonia."
Siispä kokoa tukkaan.
Ei kai kukaan halua, että Cassie laittaisi tukkansa turhaan?
Circle?
Mitä?
"Circlen tervetuliaisjuhla!"
Hyvänen aika!
Pelaajat, menkää ovillenne ja noutakaa tavaranne.
Menoksi!
Voi luoja.
Sain lisää naposteltavaa! Ja melkein pudotin kaiken.
Minä olen hulavanteen ammattilainen.
Vau. Näytän mahtavalta.
Tää kuumaa on
He eivät tunne minua!
Tämä biisi!
Täällä on tosiaan kuuma.
Vielä yksi juttu me tehdään
"Ilmoitus!"
Pois tieltä. Ilmoitus! - Ilmoitus!
Ei! Minulla oli hauskaa. Ei nyt heittäydytä vakaviksi.
Voi luoja... No tietenkin.
"Arvioinnin tulokset ovat valmiit."
Pelkään kuollakseni.
Hermostutitte minut ja Deucen.
Voi ei. "Kärkikaksikosta tulee vaikuttajia."
Tämä ei lupaa hyvää.
Toivottavasti olen vaikuttaja.
Seitsemäs sija. Älä anna sen olla minun.
Seitsemäs sija. En halua edes katsoa.
En kestä tätä alkuunkaan.
Mitä?
Tätä en olisi arvannut. Paul aloitti vahvasti.
Ehkä vastaus kysymykseen tekstarilla eroamisesta -
oli tytöille liian kova pala.
Onneksi se en ole minä! Onneksi seiska ei ole Steffi.
Nyt täytyy sitten aloittaa nuoleskelu. Kieli töihin.
Kestäisin jaetun viidennen sijan. Se olisi kohtuullista.
Deuce ei katsele, enkä minäkään haluaisi.
Minä ja Cassie.
Minä ja minun uusi bestikseni!
Kaikki minun tyyppini ovat ihan pohjalla.
Mehän sanoimme, että pitäisimme yhtä, ja niin tässä näyttää käyvän.
Paskat. Viides sija kelpaa. Se on heikko, muttei sentään seitsemäs.
Neljäs sija. Neljäs sija.
Circle, neljäs sija kävisi minulle hienosti.
Tämä olisi paras sija. Keskellä eikä yhtään uhkaava.
Okei! Tämä kelpaa kyllä.
Hienoa. Pitäkää minut nelosena.
Eikä! Se on Kyle!
Olen siis kolmantena tai sitten vaikuttaja.
Kolmas sija! Toivon, että se on minun.
Jee, se olen minä! Hitsi, kolmantena.
Hyvä luoja, se on Steffi! Minä olen siis vaikuttaja!
Taidan siis olla vaikuttaja.
Olen vaikuttaja heti kättelyssä!
Kuka on eka?
Voi luoja.
En usko tätä! Olen vaikuttaja.
Circle! Tämä on ihan älytöntä.
Olen toisena. Minusta tykättiin!
Ei käynyt edes mielessä, että päätyisin vaikuttajaksi,
saati sitten kärkipaikalle.
Sininen merkki! Ihan mieletöntä. Tämä on siisteintä ikinä!
Joudun ehkä iskemään kaikki täällä.
Hetkinen, Myles. Peli on edelleen käynnissä.
"Ilmoitus!"
Ei! - No niin.
Taasko? - Mistä näitä tulee?
"Vaikuttajien on nyt tehtävä vaikea päätös."
Estetäänkö nyt joku?
Älä viitsi, Lauren. Kulta!
Minähän olen miehesi!
"He eivät kuitenkaan estä pelaajaa Circlestä."
Mitä?
Hitto joo! Mahtavaa!
Joku pelastui juuri. - Olin jo aika hermona.
Melkein aloin jo pakata laukkuani.
Mitä tarkoitatte?
Mitä vaikuttajat sitten tekevät? Onko heillä joku yllätysvoima?
Jukrat.
"Sen sijaan he vaikuttavat peliin..."
Häh?
"...valitsemalla Circleen kaksi uutta pelaajaa."
Se tuntuu aika isolta vastuulta.
Olisi tosi kiva päästä valitsemaan, kuka tänne tulee.
Olen kade. Minäkin haluan.
Toivottavasti ei enää tyttöjä. Tyttöjä on jo aika paljon,
ja pojat pärjäävät heikosti.
Tänne tarvitaan miesenergiaa.
Ollaan nyt fiksuja.
Kuka olisi sopusoinnussa koko ryhmän kanssa?
Tarvitaan ihmisiä, jotka tukevat meitä naisia.
Vaikuttajat saavat tuoda peliin kaksi pelaajaa,
jotka saattavat viedä 100 000 dollarin palkinnon.
Oletpa pirullinen, Circle.
Hyvä luoja. No niin.
Vau. Olettepa kuumia, ja minä olen tällainen peruna.
En tiedä. Haleylla on upea hymy, ja hän näyttää hauskalta,
mutta ehkä meillä on jo tarpeeksi blondeja.
Täällä kaivataan vähän potkua.
Circle, haluaisin ottaa Quori-Tylerin mukaan kisaan.
Maxilla on koira.
Koiraihmiset ovat hyviä ihmisiä.
Simon näyttää äijältä, ja äijät ovat siistejä tyyppejä,
mutta hänellä ei ole haukkua, jotan taidan valita Maxin.
Valinnat on lukittu. Circle, vie meidät käytävälle ja sassiin.
Nyt tarvitaan tyyliä. Tulehan sieltä, Quori.
Mitä ihmettä?
Aion voittaa Circlen tässä asunnossa.
Eikö näytäkin siltä, että minut on luotu tähän?
Tavataan sillä välin Max.
Max? Hei, missä Max on?
Ai niin, hän on jo huoneessaan, eikä tässä ole ironian häivääkään.
Max on nimittäin olennainen osa peliä.
Hän ei ajattele niinkään sanoilla, vaan isolla kasalla tavuja.
Hän voi vaikuttaa hieman keinotekoiselta,
mutta hän on valtavan älykäs.
Tämä on Max. Hän on tekoälyn tekosia.
Siinä vasta huipputekninen juonenkäänne.
Tulossa Circlen tällä kaudella:
Olen Max.
Huijareista suurin, ensimmäinen tekoälypelaajamme Max, käynnistyy.
"Slaidasin peliin tyylikkäästi myöhässä. Aurinkolasiemoji."
Tervetuloa porukkaan, Max.
Algoritmini mukaan tämä viesti viihdyttää. - Niin sitä pitää, Max!
Keksiikö Max voiton salaisuuden... - Peli kuumenee!
"#EkaCircleKamu."
Ihanaa. Tämä keskustelu meni tosi hyvin.
...vai pudotetaanko hänet pelistä?
Tässä vaiheessa liitto vaikuttaja Laurenin kanssa vaikuttaa strategisesti fiksulta.
Oikeiden pelaajien keskuudessakin on sähköä.
Myles hallitsee ihan koko peliä.
Se on pelin henki. - Tämä on isku.
On romansseja...
Yritätkö nostaa tämän hoitsun verenpainetta?
Ilmassa on rakkautta.
...kilpailua... - Voisin olla pikkumainen.
Pysy lojaalina, kuten lupasit!
...ja ihan uuden tason salaliittoja,
jotka ravistelevat kilpailua ennennäkemättömästi.
Nyt mennään!
Ei!
Ihan sama. Joku lähtee nyt kotiin.
Uhrauksia tehdään.
Pahus!
Luottohenkilösi on... - Siltoja poltetaan.
Salaiset liitot ovat poikaa.
Melkoista dissausta.
Peli alkaa muuttua likaiseksi.
Panoksena on 100 000 dollaria,
joten jokainen juonii keinoja pääpalkinnon nappaamiseen.
Olen kuin Brokeback Mountainissa.
"Osaisinpa luopua sinusta!"
Valmistautukaa Circlen strategisimpaan kauteen.
Mitä tuo tarkoittaa? - Voi paska.
Ei!
Tekstitys: Riku Kanninen